Diari Oficial de la Generalitat Valenciana


Sumari del DOGV 3612, del 26-10-1999 (1999/9034)

ORDRE de 18 d'octubre de 1999, de la Conselleria d'Agricultura, Pesca i Alimentació, per la qual es fa pública la línia de subvenció i l'import global màxim que finança, per a l'exercici de 1999, les ajudes a la promoció de productes acollits a la Marca de Qualitat de la Comunitat Valenciana i a programes de millora de la qualitat agroalimentària contingudes en l'Ordre de 3 de març de 1998.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3612

Data del DOGV
:   26-10-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/9034


Data del document
:   18-10-1999

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * indústria agroalimentària
    * marca
    * producte agrícola

ORDRE de 18 d'octubre de 1999, de la Conselleria d'Agricultura, Pesca i Alimentació, per la qual es fa pública la línia de subvenció i l'import global màxim que finança, per a l'exercici de 1999, les ajudes a la promoció de productes acollits a la Marca de Qualitat de la Comunitat Valenciana i a programes de millora de la qualitat agroalimentària contingudes en l'Ordre de 3 de març de 1998. [1999/X9034]
  
L'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, exigeix que en les bases reguladores de la concessió de subvencions s'indique la línia o línies de subvencions que les financen i l'import global màxim que s'hi destina. Aquestes qüestions depenen de la llei anual de pressupostos vigent, a hores d'ara la Llei 11/1998, de 29 de desembre, de Pressupostos de la Generalitat Valenciana per a l'exercici de 1999, a la vista de la qual ha de complir-se aquella determinació respecte de les ajudes a la promoció de productes acollits a la Marca de Qualitat de la Comunitat Valenciana i a programes de millora de la qualitat agroalimentària les bases reguladores de les quals es van establir per mitjà de l'Ordre de 3 de març de 1998, de la Conselleria d'Agricultura, Pesca i Alimentació.
  
Per les raons exposades, vista la proposta del director de l'Institut de Qualitat Agroalimentària de la Comunitat Valenciana, en l'exercici de les funcions que tinc atribuïdes,
  
ORDENE
  
Article únic
  
Les ajudes a la promoció de productes acollits a la Marca de Qualitat de la Comunitat Valenciana i a programes de millora de la qualitat agroalimentària, regulades per mitjà de l'Ordre de 3 de març de 1998, de la Conselleria d'Agricultura, Pesca i Alimentació (DOGV núm. 3.200, de 10 de març), es concediran en l'exercici de 1999 a càrrec del codi de comptabilitat 76.59.9066.467.28.03605 i l'aplicació pressupostària 405/000/1999, amb els següents imports globals màxims per a cada modalitat:
  
Per a les ajudes a la promoció de productes acollits a la Marca de Qualitat de la Comunitat Valenciana: fins a un màxim d'1.000.000 de pessetes (6.010,12 euros).
  
Per a les ajudes a la formació dels tastadors de les juntes de tast d'olis d'oliva: fins a un màxim de 5.000.000 de pessetes (30.050,61 euros).
  
Per a les ajudes als programes de carn de boví de qualitat: fins a 49.133.490 de pessetes (84.141,69 euros), més l'assignació del Ministeri d'Agricultura, Pesca i Alimentació a la Comunitat Valenciana, d'acord amb el Reial Decret 1.738/1997, de 20 de novembre.
  
DISPOSICIÓ ADDICIONAL
  
En el present exercici de 1999, el termini de presentació de sol·licituds finalitzarà el desé dia natural a partir de l'entrada en vigor d'aquesta ordre.
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 18 d'octubre de 1999
  
La consellera d'Agricultura, Pesca i Alimentació,